KOMISSION TÄYTÄNTÖÖNPANOPÄÄTÖS,

annettu 14 päivänä lokakuuta 2016,

Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaisemisesta Euroopan unionin virallisessa lehdessä erään viinialan nimityksen osalta

(Bürgstadter Berg (SAN))

(2016/C 384/04)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,

sekä katsoo seuraavaa:

Saksa on hakenut nimityksen ”Bürgstadter Berg” suojelua alkuperänimitysten ja maantieteellisten merkintöjen suojaamista viinialalla koskevien asetuksen (EU) N:o 1308/2013 säännösten mukaisesti. Komissio on tutkinut Saksan hakemuksen mainitun asetuksen 97 artiklan 2 kohdan mukaisesti.

ON PÄÄTTÄNYT SEURAAVAA:

Ainoa artikla

Tämän päätöksen liitteessä esitetään nimityksen ”Bürgstadter Berg” (SAN) asetuksen (EU) N:o 1308/2013 94 artiklan 1 kohdan d alakohdassa tarkoitettu yhtenäinen asiakirja sekä tuote-eritelmän julkaisutiedot.

Asetuksen (EU) N:o 1308/2013 98 artiklan mukaisesti tämän päätöksen julkaiseminen antaa oikeuden vastustaa tämän artiklan ensimmäisessä kohdassa täsmennetyn nimityksen suojaamista kahden kuukauden kuluessa päätöksen julkaisupäivästä.

(1) EUVL L 347, 20.12.2013, s. 671.

LIITE

YHTENÄINEN ASIAKIRJA

1. Rekisteröitävä nimi/rekisteröitävät nimet

Bürgstadter Berg

2. Maantieteellisen merkinnän tyyppi

SAN – suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

Bürgstadter Berg (viini), valkoinen ja rosee

Aistinvaraiset ominaisuudet

Bürgstadter Bergissä tuotetaan valkoviinejä, punaviinejä, blanc de noirs- ja roseeviinejä (roseeviini, weißherbst).

Suojatulla alkuperänimityksellä ”Bürgstadter Berg” varustettujen tuotteiden ominaisuudet ovat:

— syvyys ja täyteläisyys yhdistettynä eleganssiin;

— happorakenteen eleganssi ja hienous, mikä johtuu vähäisemmästä maaperän koheesiosta ja alhaisemmasta pH-arvosta kuin yleensä Frankenin maaperässä;

— mineraalisuus, joka on peräisin kevyestä, rapautuneesta hiekkakivestä koostuvasta maaperästä; Geologisten olosuhteiden vuoksi viinit eivät ole koskaan ylenpalttisia ja raskaita, mikä juuri on syynä niiden mineraalisiin ominaisuuksiin;

— hieno hedelmäinen luonne, joka on ominainen viiniköynnöslajikkeelle, josta valmistetaan lähinnä kuivia viinejä.

Perinteisiä mutta erittäin harvoin tuotettuja makeita viinejä (Auslese, Beerenauslese, Trockenbeerenauslese ja Eiswein) koskevat Frankenin viinien yleisen suojatun alkuperänimityksen arvot.

Yleiset analyyttiset ominaisuudet

Kokonaisalkoholipitoisuus enintään (til-%) 15 Kokonaisalkoholipitoisuus vähintään (til-%) 7 Vähimmäishappopitoisuus 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 200

Bürgstadter Berg (viini), punainen

Aistinvaraiset ominaisuudet

Bürgstadter Bergissä tuotetaan valkoviinejä, punaviinejä, blanc de noirs- ja roseeviinejä (roseeviini, weißherbst).

Suojatulla alkuperänimityksellä ”Bürgstadter Berg” varustettujen tuotteiden ominaisuudet ovat:

— syvyys ja täyteläisyys yhdistettynä eleganssiin;

— happorakenteen eleganssi ja hienous, mikä johtuu vähäisemmästä maaperän koheesiosta ja alhaisemmasta pH-arvosta kuin yleensä Frankenin maaperässä;

— mineraalisuus, joka on peräisin kevyestä, rapautuneesta hiekkakivestä koostuvasta maaperästä; Geologisten olosuhteiden vuoksi viinit eivät ole koskaan ylenpalttisia ja raskaita, mikä juuri on syynä niiden mineraalisiin ominaisuuksiin;

— hieno hedelmäinen luonne, joka on ominainen viiniköynnöslajikkeelle, josta valmistetaan lähinnä kuivia viinejä.

Yleiset analyyttiset ominaisuudet

Kokonaisalkoholipitoisuus enintään (til-%) 15 Kokonaisalkoholipitoisuus vähintään (til-%) 7 Vähimmäishappopitoisuus 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra) 150

Bürgstadter Berg (laatukuohuviini)

Hiilidioksidipitoisuus:

Määritellyiltä alueilta tulevan laatukuohuviinin hiilidioksidipitoisuuden on oltava sellainen, että hiilidioksidin nesteessä aikaansaama ylipaine on vähintään 3,5 baaria, kun säilytys tapahtuu 20 °C:n lämpötilassa suljetuissa säiliöissä.

Aistinvaraiset ominaisuudet

Bürgstadter Bergissä tuotetaan valkoviinejä, punaviinejä, blanc de noirs- ja roseeviinejä (roseeviini, weißherbst). Viiniköynnöksiä, joilla on suojattu alkuperänimitys ”Bürgstadter Berg” voidaan käyttää laatukuohuviinin valmistukseen.

Suojatulla alkuperänimityksellä ”Bürgstadter Berg” varustettujen tuotteiden ominaisuudet ovat:

— syvyys ja täyteläisyys yhdistettynä eleganssiin;

— happorakenteen eleganssi ja hienous, mikä johtuu vähäisemmästä maaperän koheesiosta ja alhaisemmasta pH-arvosta kuin yleensä Frankenin maaperässä;

— mineraalisuus, joka on peräisin kevyestä, rapautuneesta hiekkakivestä koostuvasta maaperästä;

— hieno hedelmäinen luonne, joka on ominainen viiniköynnöslajikkeelle, josta valmistetaan lähinnä kuivia viinejä.

Yleiset analyyttiset ominaisuudet

Kokonaisalkoholipitoisuus enintään (til-%) 14 Kokonaisalkoholipitoisuus vähintään (til-%) 9 Vähimmäishappopitoisuus 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 185

5. Viininvalmistustavat

a. Olennaiset viininvalmistusmenetelmät

Bürgstadter Berg (viini), laatuviinit

Erityinen viininvalmistusmenetelmä

Luonnollinen vähimmäisalkoholipitoisuus / vähimmäisrypälemehupitoisuus (ilmaistu tilavuusprosentteina alkoholia / Oechsle-asteina)

Laatuviinit

Alkoholi til-% Oechsle-aste Kaikki viiniköynnöslajikkeet 8,0 63 Bocksbeutel-viini 9,4 72

Väkevöinti: laatuviinejä voidaan väkevöidä kokonaisalkoholipitoisuudeltaan enintään 14-prosenttiseksi. Viiniä ei yleensä saa väkevöidä tiivistetyllä rypäleen puristemehulla tai jäähdyttämisen avulla tapahtuvalla tiivistämisellä.

Muilta osin suojatulla alkuperänimityksellä ”Bürgstadter Berg” varustetun viinin tuotantoon sovelletaan asetuksessa (EU) N:o 1308/2013, asetuksessa (EY) N:o 606/2009 ja kansallisessa lainsäädännössä esitettyjä sallittuja viininvalmistusmenetelmiä.

Bürgstadter Berg (viini), arvomerkinnällä varustettu viini

Erityinen viininvalmistusmenetelmä

Luonnollinen vähimmäisalkoholipitoisuus / vähimmäisrypälemehupitoisuus (ilmaistu tilavuusprosentteina alkoholia / Oechsle-asteina)

Arvomerkinnällä varustettu viini

Alkoholin til-% Oechsle-aste 1. Kabinett [cabinet] Riesling, Silvaner, 10,3 78 Muut valkoviinilajikkeet, Weißherbst, rosee 10,6 80 Punaviini 11,4 85 2. Spätlese Riesling, Silvaner 11,7 87 Kaikki muut valkoviini-, punaviini- ja roseeviinilajikkeet 12,2 90 3. Auslese Kaikki viiniköynnöslajikkeet 13,8 100 4. Beerenauslese Kaikki viiniköynnöslajikkeet 17,7 125 5. Trockenbeerenauslese Kaikki viiniköynnöslajikkeet 21,5 150 6. Eiswein Kaikki viiniköynnöslajikkeet 17,7 125

Arvomerkinnällä varustettua viiniä ei saa väkevöidä.

Muilta osin suojatulla alkuperänimityksellä ”Bürgstadter Berg” varustetun viinin tuotantoon sovelletaan asetuksessa (EU) N:o 1308/2013, asetuksessa (EY) N:o 606/2009 ja kansallisessa lainsäädännössä esitettyjä sallittuja viininvalmistusmenetelmiä.

Bürgstadter Berg (laatukuohuviini) Sekt b.A. [määritellyiltä alueilta tuleva laatukuohuviini]

Erityinen viininvalmistusmenetelmä

Luonnollinen vähimmäisalkoholipitoisuus / vähimmäisrypälemehupitoisuus (ilmaistu tilavuusprosentteina alkoholia / Oechsle-asteina)

Alkoholi til-% Oechsle-aste Sekt b.A. Kaikki viiniköynnöslajikkeet 8,0 63

b. Enimmäistuotokset

Bürgstadter Berg (viini, Sekt b.A.)

80 hl/ha

6. Rajattu alue

Suojattu alkuperänimitys käsittää maan, jolla on lupa olla viiniviljelmiä tai lupa olla tilapäisesti ilman viiniviljelmiä, ja muun maan, jossa ei ole viiniviljelmiä, määritellyllä Bürgstadtin alueella, joka sijaitsee rinteen alaosan ja metsän reunan välillä Bürgstadter Bergillä Main-joen vasemmalla rannalla.

Alue polkuineen kattaa 113,808 hehtaaria.

7. Pääasialliset viininvalmistuksessa käytettävät rypälelajikkeet

Blauer Zweigelt

Blauer Frühburgunder

Weißer Burgunder

Grüner Silvaner

Blauer Spätburgunder

Müller Thurgau

Weißer Riesling

Chardonnay

8. Yhteyden/yhteyksien kuvaus

Bürgstadter Berg (viini, Sekt b.A.)

Viinin ja Sekt b.A.:n erityispiirteet liittyvät Bürgstadter Bergin alueeseen.

Bürgstadter Berg on viininviljelyalue Frankenin tuotantoalueen lounaisosassa. Kyseessä on pääasiassa etelänpuoleinen rinne, jota muovaa tasaisesti kevyt, kivinen rapautuneesta hiekkakivestä koostuva maaperä. Nämä viinit saavat näin hienovaraisen ja elegantin luonteensa, mikä tekee niistä erityisiä ja mikä yhdessä alhaisen pH-arvon kanssa erottaa ne muista Frankenin (jossa maaperän koheesio on yleensä suurempi) suojatun alkuperänimityksen viineistä. Rinteen sijainti notkossa ja sen asema Spessartin ja Odenwaldin ylänköjen välimaastossa saa aikaan mikroilmaston, jolle on luonteenomaista hieman korkeampi keskimääräinen vuotuinen lämpötila ja sademäärä (650 mm) kuin alueilla, joilla tuotetaan Frankenin suojatun alkuperänimityksen viinejä. Yhdessä nämä tekijät saavat aikaan viinin, joka erottuu eleganssiltaan ja rakenteeltaan muista Frankenin viineistä, joilla on suojattu alkuperänimitys. Kaikki nämä abioottiset tekijät muovaavat Bürgstadter Bergin viinien makuprofiilia ja erottavat ne muista Frankenin viineistä, joilla on suojattu alkuperänimitys. Bürgstadter Bergin viinit eivät ole koskaan ylenpalttisia ja raskaita. Niiden happorakenteen vivahteikas hienous, joka on ilmeisempää kuin Frankenin ydintuotantoalueen viineissä, on tyypillinen useimmille Bürgstadter Bergin viineille, joilla on suojattu alkuperänimitys, maaperän vähäisemmän koheesion ja alhaisemman pH-arvon vuoksi kuin mikä on tavallista Frankenin maaperässä. Hienostunut hedelmäinen aromi, esimerkiksi Rieslingien hienovarainen persikan aromi ja Spätburgunderin mieto mantelin aavistus, johtuu samaten erityisistä geologisista ja ilmasto-olosuhteista. Maaperän ja maaveden kemiallinen koostumus takaa viiniköynnösten juurille ravinteet/kivennäisaineet. Bürgstadter Bergin rypälemehut sisältävät runsaasti happoa, ja niillä on näin ollen alhainen pH-arvo. Tämä johtuu maaperän vähäisestä kalkkikivipitoisuudesta. Koska pH-arvo ilmaisee viinin ”hapokkuuden”, Bürgstadter Bergin viinien maku on happopitoisempi, pelkistetympi, suoraviivaisempi ja lievempi kuin samanlaisten kalkkikivimaaperässä kasvaneiden viinien. Bürgstadter Bergin happamuus ja pH-arvot vaikuttavat mikrobien vakauteen ja siihen, missä määrin saattaa kehittyä estereitä, jotka vaikuttavat aromiin, ja antosyaaneja, jotka antavat punaviineille värin. Hienostunut hedelmäinen aromi, esimerkiksi Rieslingien hienovarainen persikan aromi ja Spätburgunderin mieto mantelin aavistus, johtuu näin ollen yhtä lailla edellä mainituista erityisistä geologisista ja ilmasto-olosuhteista.

Myös kuohuviineille ovat ominaisia sen pienen alueen erityispiirteet, jolta ne ovat peräisin.

9. Olennaiset lisäedellytykset

Bürgstadter Berg (viini, Sekt b.A.)

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisäsäännökset

Edellytyksen kuvaus:

Jotta suojattua alkuperänimitystä ja perinteistä ilmaisua voidaan käytetään etiketissä, viinin on ensin läpäistävä virallinen tarkastus. Vasta sitten, kun on tämän virallisen tarkastuksen avulla todettu, että viini täyttää tietyt vaatimukset, viinille annetaan virallinen moninumeroinen tarkastusnumero (A.P. No). Laatuviini ja Sekt b.A., jolla on suojattu nimitys ”Bürgstadter Berg”, on tuotettava Frankenissa. Burgunderflasche [burgundilaispullo], Schlegelflasche [reininviinipullo] ja Bocksbeutel [litteä ja pyöreä pullo] ovat perinteisiä ”Bürgstadter Berg” -viinin pullojen muotoja.

Linkki eritelmään

http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html